Қостанай облыстық мәслихатындағы 
«ЕҢБЕК» депутаттық тобының 2025 жылғы жұмысы туралы 
ЕСЕБІ ( №1 слайд)

(№2 слайд)   
«Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасы Заңының 21-2-бабының                                      3-тармағына сәйкес «Еңбек» депутаттық тобы 2023 жылғы 21 сәуірде Қостанай облыстық мәслихаты сегізінші шақырылымның кезектен тыс сессиясында тіркелді. «AMANAT» партиясының сайлауалды бағдарламасында «Халықпен бірге!» 2023-2027 жылдарға азаматтардың он сұранысы – партияның он міндеті анықталды, олардың орындалуы қазақстандықтардың өмірін айтарлықтай жақсартуға тиіс. Бағдарламаның орындалуына мониторинг жүргізу үшін, еңбекшілердің еңбек және әлеуметтік-экономикалық құқықтарын қорғау, еңбек қауіпсіздігі және еңбекті қорғау, лайықты жалақыны уақтылы төлеу бөлігінде «AMANAT» партиясы өкілдерінен депутаттық топ құрылды.

(№3 слайд)  
Депутаттық топтың құрамы:  Әлкенов Ерлан Дастанұлы, Булгацевич Татьяна Борисовна, Жаңбыршина Қырмызы Сапарқызы, Злой Анатолий Васильевич,  Мулдатаев Рустем Наурузович, Нұрхожаев Ербол Сапарбайұлы, Нұрмаған Манарбек Рахымұлы. 

(№4  слайд)  
1. Депутаттық топтың отырысы: 
7.02.2025 «Еңбек» депутаттық тобының төрағасы Қазақстан Республикасы Кәсіподақтар федерациясының төрағасы Дәулеталин Сатыбалды Телағысұлы мен Қостанай облысы аумақтық бірлестігінің басшысы Ирина Петровна Аронованың алдында есеп берді. Есепте халықтың депутаттық топқа жүгінетін негізгі проблемалары көрсетілген.

         (№5  слайд)  
2.04.25. Қостанай облыстық мәслихатынан «Еңбек» депутаттық тобына Әділет департаментінен хат жолданды.  Құқықтық мониторинг шеңберінде жүргізілген қолданыстағы нормативтік құқықтық актілерді талдау нәтижелері бойынша Қостанай облысының Әділет департаменті барлық аудандар мен қалаларға жергілікті бюджет қаражаты есебінен кемінде жиырма бес пайызға жоғары лауазымдық жалақылар белгіленетін ауылдық жерлерде жұмыс істейтін мамандарды – денсаулық сақтау мамандарын лауазымдар тізбесінен алып тастауды ұсынды (2025 жылғы 5 наурыздағы шығ. №07/572-И) 2025 жылғы 6 ақпандағы №07/2072, қоса беріледі).
Себебі, денсаулық сақтау мамандарын қаржыландыру республикалық деңгейге берілді. Алайда, республикалық деңгейде ауылдық жерлерде жұмыс істейтін мамандардың лауазымдық жалақысын жиырма бес пайызға арттыруға құзырет жоқ. Сұрату Қазақстан Республикасы Еңбек және халықты әлеуметтік қорғау министрлігіне жіберілді.
 Осы мамандарды аудандар мен қалалар әкімдіктерінің тізбелерінен алып тастау нәтижесінде (құзыреті Қазақстан Республикасы Еңбек кодексінің 139-бабының                                  9-тармағында айқындалған) жалақылар қалалық мамандармен теңестіріледі, бұл қоғамдық резонанс тудыруы мүмкін. Депутаттық топ осы мәселені зерделегеннен кейін жергілікті бюджет қаражаты есебінен кемінде жиырма бес пайызға жоғары лауазымдық жалақылар белгіленетін ауылдық жерлерде жұмыс істейтін мамандар лауазымдарының тізбесінен медицина қызметкерлерін алып тастау 2 факторға байланысты екенін анықтады:                             2012 жылдан бастап медициналық ұйымдар ШЖҚ-ға ауысқаннан кейін қызметкерлер азаматтық қызметші болуды тоқтатты, олар үшін осы норма қарастырылған. Екіншісі – медициналық ұйымдарды қаржыландыру республикалық бюджеттен жүргізіледі, осыған байланысты жергілікті өкілді билік бұл өсімді реттей алмайды. Еңбек және халықты әлеуметтік қорғау министрлігіне сұрату жіберілді.
9.04.25 Қостанай облысы бойынша Мемлекеттік еңбек инспекциясы комитетінің департаменті ММ, Қостанай облысы әкімдігінің қаржы басқармасы, Қостанай облыстық мәслихаты өкілдерінің қатысуымен кеңес өткізілді, онда осы мәселелер талқыланды. Хаттама Еңбек және халықты әлеуметтік қорғау министрлігіне жіберілді.

(№6  слайд) 
11.04.25 Парламент Мәжілісінің депутаты Е.В. Смышляевамен бірлесіп, Қостанай облысы Әділет департаментінің, «Қостанай облысы әкімдігінің денсаулық сақтау басқармасы» ММ басшыларының, «Әлеуметтік медициналық сақтандыру қоры» коммерциялық емес акционерлік қоғамы Қостанай облысы бойынша филиалының басшысының, Қостанай облыстық мәслихаты заң бөлімінің басшысының қатысуымен осы мәселе бойынша отырыс өткізілді. Бұл мәселе «Азаматтық қызметшілерге, мемлекеттік бюджет қаражаты есебінен ұсталатын ұйымдар қызметкерлеріне, қазыналық кәсіпорындар қызметкерлеріне еңбекақы төлеу жүйесі туралы» Қазақстан Республикасы Үкіметінің                     2015 жылғы 31 желтоқсандағы № 1193 қаулысына медицина қызметкерлері үшін, ШЖҚ ұйымдары үшін 25% үстемеақы белгілеуді қамтамасыз ететін норманы енгізумен реттелді.

(№7 слайд) 
Депутаттық топтың төрағасы заң жобалары бойынша жұмыс топтарына қатысты: «Еңбек қатынастары мәселелері бойынша кейбір заңнамалық актілерге өзгерістер мен толықтырулар енгізу туралы» ҚР Заңының жобасы.
ҚР «Денсаулық сақтау мәселелері жөніндегі кейбір заңнамалық актілерге өзгерістер мен толықтырулар енгізу туралы» Заңының жобасы. 
«ҚР Қылмыстық кодексіне және ҚР Қылмыстық іс жүргізу кодексіне толықтырулар енгізу туралы» Қазақстан Республикасының Заңы (Президент                               2026 жылғы 3 қаңтарда «Медицина қызметкерлерін құқықтық қорғауды күшейту туралы Заңға» қол қойды). 2025 жылы жұмыс топтарының 70-тен астам отырысы өтті.

(№8  слайд) 
2025 жылғы 1 желтоқсанда Қазақстан Республикасының Президенті жанындағы Әйелдер істері және отбасылық-демографиялық саясат жөніндегі Ұлттық комиссия төрағасының орынбасары Елена Ивановна Тарасенкомен бірлесіп, өндірістегі әйелдердің еңбек жағдайларымен танысу, тамақтану, гигиена, сауықтыру жағдайларын зерделеу үшін ССКӨБ-ге барды. Қостанай облыстық мәслихатының депутаты Әлкенов Ерлан Дастанұлы ұжыммен кездесу өткізді, еңбек жағдайларымен танысты: операторлық учаскеге бару, қарау алаңына, душ, асханаға, медициналық орталыққа, спорт кешеніне барды. Жұмыс орындарында қауіпсіздікті қамтамасыз ету, гигиеналық                                іс-шараларды өткізу үшін жеткілікті жағдайлар, қызметкерлерді тамақтандыру және сауықтыру ССКӨБ-нің қаржылай қолдауымен жүргізіледі.
Қауіпті және зиянды еңбек жағдайларында жұмыс істейтін әйелдердің проблемалары айтылды: 55 жаста зейнеткерлікке шығу, ал бұрын осы жұмысшылар санаты 1 тізімге жатқызылған және 45 жаста жеңілдікпен зейнетке шыққан.  Бұл сұрату Ұлттық комиссияға жіберілді.




Өтініштермен жұмыс: (№9  слайд) 

28.04.2025 ж. медициналық ұйымдардың педагогтерінен өтініш. «Еңбек» тобына 2020 жылдан бастап педагогтердің өтініштері, мемлекеттік органдардың жауаптары жолданды. Денсаулық сақтау жүйесінде педагогикалық білімі бар қызметкерлер жұмыс істейді, олар ата-анасының болмауына немесе медициналық күтімді қажет ететін ауыр патологияның болуына байланысты балалар ем алатын немесе тұратын медициналық ұйымдарда балаларды сүйемелдеуді қамтамасыз етеді. Қостанай облысындағы осындай ұйымдар – 3 (Қостанай облысы әкімдігі денсаулық сақтау басқармасының «Қостанай облыстық балалар ауруханасы» КМК, «Рудный орталық жүйке жүйесі органикалық зақымданған және психикасы бұзылған балаларға арналған маманданырылған балалар үйі» ММ, Қостанай облысы әкімдігі денсаулық сақтау басқармасының «Дельфин» Қостанай балалар үйі» КММ). Педагогтердің жалпы саны 50 адамды құрайды. Қазақстанның басқа өңірлеріндегі жағдай ұқсас. Денсаулық сақтау жүйесінде жұмыс істей отырып, олар «басқалар» санатына жатқызылады және біліктілігі жоқ мамандар ретінде еңбекақы алады, педагогтер ретінде жалақыны көтеру оларға қолданылмайды, біліктілік санаты үшін қосымша ақы көзделмеген. Денсаулық сақтау министрлігіне бірнеше рет жүгінген депутаттарға нәтиже бермеді. Медициналық ұйымдардағы педагогикалық қызметкерлер ауытқулары бар балалармен жұмыс істейді, бұл олардың жұмысын қиындатады. Бұл ретте қаржылық қолдау шаралары жоқ, бұл білікті кадрлардың кетуіне әкеледі. Қазақстан Республикасы Мәжілісінің депутаты Е.В. Смышляеваға және денсаулық сақтау министрлігіне өтініш дайындалды.

(№10 слайд) 
02.07.2025 өтініш: Наталья Николаевна Колоскова, Қостанай қ. «Радуга» мүгедек балалар аналарының ҚБ басшысы. Жергілікті деңгейде қаражат бөлу туралы шешім қабылдауға және инватакси алушылардың тізбесіне 2 топтағы мүгедектерді енгізу туралы шешім шығаруға өтініш білдірді. Бұл өтініш Наталья Николаевнаның ұлы мен келіні мүгедек, бірақ жұмыс істейді. Жұмысқа жету үшін және жұмыстан қайтқанда олар қоғамдық көлік қызметтерін пайдаланады, бұл көлік қозғалысы көп кезде қиынға соғады. 
Аталған өтініш бойынша «Қостанай облысы әкімдігінің жұмыспен қамтуды үйлестіру және әлеуметтік бағдарламалар басқармасы» ММ-ге сұрату жіберілді. «Қазақстан Республикасы Көлік және коммуникация министрінің міндетін атқарушының және Қазақстан Республикасы Инвестициялар және даму министрінің міндетін атқарушының кейбір бұйрықтарына өзгерістер мен толықтырулар енгізу туралы» Қазақстан Республикасы Көлік министрінің м.а. 2025 жылғы 19 маусымдағы №191 бұйрығында                       29-тармақ мынадай редакцияда жазылды: «29. Мүгедектікті белгілеу мерзіміне дәрігерлік-консультациялық комиссияның қолданыстағы қорытындысы бірінші, екінші немесе үшінші топтағы мүгедектігі бар адамдар мен балаларға (оның ішінде 7 жасқа дейінгі) инватакси қызметін ұсыну үшін негіз болып табылады. МКД кодтары да көрсетілген. Өкінішке орай, бұл өзгерістер бірнеше айдан кейін жойылды. Бұл жұмыс жалғасады.
2. Депутаттық сауалдар: медициналық мамандықтардың түлектерін жұмысқа орналастыру бойынша депутаттық сауал дайындалды.  Қостанай облысы әкімдігінің денсаулық сақтау басқармасы ММ-нен жауап алынды (30.10.2025 шығ. №709) 

«Еңбек» депутаттық тобының төрағасы      [image: C:\Users\Пользователь\Desktop\личн\Bulgatcevich\личн\подпись моя.JPG]                 Булгацевич Т.Б. 
image1.jpeg




